# Kirkkovaltuutettu Heikki Niininen on kokouspäivän aamuna ilmoittanut kirkko-herralle tulevansa paikalle kokoukseen. Niinisen puheenvuorolle on varattu aika klo 18 – 18:30 ennen varsinaisen kokouksen alkua.

# Paula Summanen pyysi lupaa nauhoittaa Niinisen esityksen. Niininen ei myöntänyt lupaa.

# Kuultiin Heikki Niinistä.

Niininen vaatii työntekijöiden parempaa valvontaa.

Pykälien käsittely aloitettiin klo 18.49.

# 75 § KOKOUKSEN AVAUS, LAILLISUUS JA PÄÄTÖSVALTAISUUS

Kirkkojärjestyksen 9. luvun 1 §:n mukaan kirkkoneuvosto päättää kokoontumi-sensa ajan ja paikan. Kokouksen kutsuu koolle puheenjohtaja kirkkoneuvoston päättämällä tavalla. Kirkkoneuvosto kokoontuu myös, milloin puheenjohtaja katsoo kokouksen tarpeelliseksi tai vähintään neljäsosa jäsenistä sitä kirjallisesti pyytää ilmoittamansa asian käsittelemistä varten. KL 7:4 §:n mukaan seura-kunnan toimielin on päätösvaltainen, kun saapuvilla on enemmän kuin puolet jäsenistä.

Kokouspäivä on ilmoitettu 11.08.2022, kokouskutsu ja esityslista lähetettiin 17.08.2022.

**ESITYS: Todetaan kokous lailliseksi ja päätösvaltaiseksi.**

**PÄÄTÖS: Esityksen mukaan.**

**76 § PÖYTÄKIRJAN TARKASTUS JA NÄHTÄVILLÄ OLO**

Seurakunnan toimielimen kokouksesta on pidettävä pöytäkirjaa, jonka puheen-johtaja allekirjoittaa ja sihteeri varmentaa (KJ 7:6 1 mom.). Kirkkoneuvoston ohjesäännön (10 §) mukaan pöytäkirjan tarkastaa kaksi kokouksen valitsemaa pöytäkirjan tarkastajaa tai, jos kokous niin päättää, kirkkoneuvosto kokoukses-saan. Pöytäkirja tai päätös on pidettävä yleisesti nähtävänä vähintään oikaisu-vaatimuksen tai valituksen tekemiselle varatun ajan (KL 25:3).

**ESITYS:**

1. **Valitaan kaksi pöytäkirjantarkastajaa.**
2. **Päätetään, että pöytäkirja tarkastetaan heti kokouksen jälkeen**
3. **Päätetään, että tarkastettu pöytäkirja on nähtävänä Humppilan seurakunnan kirkkoherranvirastossa torstaina 25.08.2022 alkaen.**
4. **Ilmoitus pöytäkirjan nähtävillä olosta pidetään kirkkoherranviraston ilmoitustaululla 25.08.2022 - 29.09.2022.**

**PÄÄTÖS: Esityksen mukaan.**

**Pöytäkirjan tarkastajiksi valitaan Hannu Räsänen ja Paula Summanen.**

**77 § TYÖJÄRJESTYKSEN HYVÄKSYMINEN**

Kirkkoneuvostossa asiat otetaan esityslistalle puheenjohtajan määräämään järjestykseen ja käsitellään, jollei neuvosto toisin päätä, esityslistan mukaisessa järjestyksessä.

**ESITYS: Asiat käsitellään esityslistan mukaisessa järjestyksessä.**

 78 § Seurakuntavaalien tilanne

 79 § Diakonian viran täyttäminen keväällä 2023

 80 § Siistijän viran täyttäminen

 81 § Kanttorin viran täyttäminen keväällä 2023

 82 § Heljä Liukko-Sundströmin taideteos Humppilan kirkkoon

 83 § Kirkon ulkopuolen puuosien korjaaminen

 84 § Sähkön hinnannousun vaikutus seurakunnan kiinteistöjen lämmittämiseen

85 § Humppilan ja Ypäjän seurakuntien välinen yhteistyö

**PÄÄTÖS: Esityksen mukaan.**

**78 § SEURAKUNTAVAALIEN TILANNE**

Seurakuntavaalit pidetään 20.11.2022. Vaaliyhdistysten pitää jättää perustamisasiakirjansa kirkkoherranvirastoon viim. 15.9.22.

Kirkkoherra on kysynyt tämän hetken tilannetta viime kerran valitsija-yhdistyksiltä. Asiat edellä -yhdistys ei ole jättämässä asiakirjaa ollenkaan. Sakariston listalta vain yksi valtuutettu on valmis jatkamaan. Kotiseurakunta selvittää parhaillaan halukkaiden ehdokkaiden määrää. Kirkkoherranvirastoon ei ole tullut muilta tahoilta kyselyjä eikä asiakirjoja ole haettu.

Jos käy niin, että kotiseurakunta on ainoa, joka tuo vaaleihin oman listansa, on syytä kysyä, onko tällöin vaalien pitäminen mielekästä. Olisiko parempi, että tällöin Humppilassa pidetään sopuvaalit, jolloin ehdokkaita ja valittuja on yhtä monta.

**ESITYS: Kirkkoherra esittää, että mikäli syyskuun alkuun mennessä seurakuntaan ei tule mitään ilmoitusta useammista valitsijayhdistyksistä, lähdetään selvittämään sopuvaaleja Kotiseurakunnan listan kautta, jolloin ehdokkaita ja valittuja on yhtä monta.**

LAVA (KJ 23 LUKU 3 §): Ei suoria vaikutuksia lapsiin.

**PÄÄTÖS: Odotetaan valitsijayhdistysten ehdokaslistojen jättöajan umpeutumista 15.9.**

**79 § DIAKONIAN VIRAN TÄYTTÄMINEN KEVÄÄLLÄ 2023**

 Seurakunnan pitkäaikainen diakoni Jaana Valtonen on jäämässä eläkkeelle 1.4.2023 alkaen (Liite 1.). Pitämättömien lomien vuoksi hän jää pois tehtävis-tään 15.12.2022. Valtonen on hoitanut diakonian ohella rippikoulutyötä, nuorisotyötä ja lapsityötä. Suhde on ollut 60 % diakoniaa – 40 % nuorisotyötä.

Neuvoston on otettava kantaa siihen, että täytetäänkö diakonian paikka jo ennen 31.3.2023. Tällöin on tietysti maksettava kahden työntekijän palkat samaan aikaan, mikä on otettava huomioon talousarviossa.

Jos uusi työntekijä aloittaa vasta 1.4.2023, niin on otettava huomioon muun työvoiman resurssit tammi-maaliskuun hoitamiseen. Kirkkoherran lisäksi pai-kalla on vain kanttori, jonka henkilöllisyydestä ei tällä hetkellä ole varmuutta. Yksin kirkkoherra ei pysty ainakaan sijaistamaan diakonia, ja tällöinkin diakonian ja nuorisotyön toiminta on supistettava minimiin ajalla 1.1.-31.3.2023.

Myös on otettava huomioon, että uuden diakonin neuvomiseen ja ohjeistami-seen on varattava riittävästi aikaa. Siksi olisi perusteltua, että Jaana Valtonen voisi tulla häntä opastamaan viiden tai kymmenen päivän ajaksi keväällä 2023. Se vain vaatii sen, että Valtosen pitää pitää kyseiset päivät lomaa syksyn 2022 aikana, että ne ovat vielä keväällä käytössä.

**ESITYS:**

1. **Seurakuntaneuvosto päättää, mistä päivästä eteenpäin diakonian virka täytetään.**
2. **Seurakuntaneuvosto laittaa diakonian viran mahdollisimman pian hakuun ja määrittelee työnkuvan ja prosentit.**
3. **Seurakuntaneuvosto päättää, kuinka monta päivää varataan uuden työntekijän perehdyttämiseen.**

**LAVA:** (KJ 23 LUKU 3 §) Päätöksellä on suora vaikutus lapsiin ja nuoriin.

 **PÄÄTÖS:**

1. **Seurakuntaneuvosto päättää, että diakonian virka täytetään 1.3.2023 alkaen.**
2. **Seurakuntaneuvosto laittaa diakonian viran hakuun 1.10. alkaen niin, että hakemusten jättöaika päättyy pe 21.10.2022.**
3. **Seurakuntaneuvosto päättää, että uuden työntekijän perehdyttämiseen varataan 10 työpäivää.**

**80 § SIISTIJÄN PALKAAMINEN**

Humppilan seurakunnan siistijä Eila Ekholm on ilmoittanut, että hän on jäämässä pois työstään 31.12.2022. Seurakuntaneuvosto on jo aikaisemmin käsitellyt kysymystä, mitä siistijän tehtäville jatkossa tehdään. Vaihtoehtona on ollut työtehtävien ulkoistaminen tai sellaisen työntekijän löytäminen, joka hoitaa Ekholmilta jäävät monenlaiset vastuut.

Kesän 2022 aikana seurakunnan hautausmaalla oli kesätyössä Erja Leppäkoski. Hän on ilmoittanut kiinnostuksensa, että voisi tehdä Ekholmilta jäävää seurakuntatalon siivoista ja juhlatilojen laittamista ja siivoista tilaisuuksia ennen ja jälkeen. Sen sijaan suntion viikonlopputehtäviä tai loma-aikoja Leppäkoski ei halua ottaa. Myös hautausmaata hän voi jatkossa tulla hoitamaan.

Tässä mahdollisuudessa auki jää kysymys, kuka hoitaisi seurakuntamestarin viikonloppuvapaat ja loma-ajat. Mutta on mahdollista, että Humppilasta löytyisi joku esim. lukioikäinen nuori, joka haluaa ottaa tehtävän vastuullensa.

Toinen vaihtoehto on, että seurakunta laittaa siistijän paikan yleiseen hakuun. Tosin työhakemuksessa on syytä eritellä työn hyvin monipuolinen luonne.

**ESITYS:**

**Seurakuntaneuvosto hyväksyy Erja Leppäkosken tarjouksen siistijän viran hoitamisesta ja etsii suntion sijaiseksi sopivan nuoren.**

**LAVA:** (KJ 23 LUKU 3 §) Päätöksellä ei ole suoraa vaikutusta lapsiin ja nuoriin.

**PÄÄTÖS: Siistijä laitetaan julkiseen hakuun 1.10. alkaen niin, että hakemusten jättöaika päättyy pe 21.10.2022.**

**Selvitetään, voiko suntion tuuraus järjestettävissä yhteistyössä naapuri-seurakuntien kanssa vai rakennetaanko suntiorinki.**

**81 § KANTTORIN VIRAN TÄYTTÄMINEN KEVÄÄLLÄ 2023**

 On tässä vaiheessa vielä auki, palaako vakituinen kanttorimme Annika Kuntsi virkavapaaltaan takaisin Humppilan seurakunnan kanttorin virkaan. Kirkkoherra on ollut häneen yhteydessä, mutta hän ei vielä osaa sanoa jatkostaan. Hän on luvannut ilmoittaa heti kun tietää tilanteestaan.

 Mutta neuvoston on syytä varautua tilanteeseen, että kanttorin virka tulee hakuun. Kuluneen vuoden aikana tosiasia on ollut, että kanttorin tehtävät eivät täytä 40 tunnin viikkoaikaa. Kanttorin toimenkuvaan on kuulunut messut, vihkimiset ja siunaukset. Lisäksi hän on vuorollaan käynyt Attendossa ja seurakuntakerhossa. Myös joka toinen viikko hän on pitänyt lasten päiväkerhoa. Kuorojen pito ja niiden harjoittaminen on tietenkin kanttorin vastuulla. Lisäksi silloin tällöin kanttori on tehnyt vierailuja Humppilan eläkeyhdistyksissä tai pitänyt kirkkoherran kanssa musiikki-iltoja tai Sanan ja sävelen iltoja. Konsertteja kanttori on myös ollut järjestämässä.

 Kanttorin kohdalla työaikaan mukaan on laskettava valmistelu- ja harjoittelu-aika, mutta useampaan kertaan vuoden mittaan on esitetty kysymys, onko 100 prosentin työaika ylimitoitettu.

 Mikäli Annika Kuntsi palaa, niin hänen kohdallaan ajallisia tai palkallisia muu-toksia ei voida tehdä hänen mielipidettään kysymättä. Käytännössä asiasta pitäisi pitää yt-neuvottelut. Tilanne on toinen, jos seurakunta hakee uutta työn-tekijää. Silloin työaika ja palkkaus voidaan määritellä heti vuoden alusta uusiksi.

 On kuitenkin syytä ottaa huomioon, että tällä hetkellä Aino-Maria Ollikaiselle maksettava palkka vastaa lähes kanttorin minimipalkkaa. Neuvoston on syytä miettiä, millä palkkauksella kukaan haluaa hakea Humppilan kanttorin tehtävää.

 mekaaninen palkan alentaminen työajan lyhentäminen ei ainakaan ole veto-voimatekijä mahdollista kanttorin virkaa haettaessa.

 **ESITYS: Seurakuntaneuvosto tekee periaatepäätökseen kanttorin viran työajasta ja palkkauksesta, jos Annika Kuntsi ei enää jatka vuoden 2023 alussa virassaan.**

**LAVA:** (KJ 23 LUKU 3 §) Päätöksellä on jonkin verran suoraa tai välillistä vaikutusta lapsiin ja nuoriin.

**PÄÄTÖS: Neuvosto jää odottamaan Annika Kuntsin päätöstä.**

**82 §** **HELJÄ LIUKKO-SUNDSTRÖMIN TAIDETEOS HUMPPILAN KIRKKOON**

**Heikki Räsänen ja Arja Heittola jääväsivät itsensä pykälän 82 käsittelystä.**

**Tämän pykälän tarkastajaksi valittiin Tuija Remes.**

 **Neuvosto 19.5.22/ kokous 5.22**

 **69 § HELJÄ LIUKKO-SUNDSTRÖMIN TAIDETEOS HUMPPILAN KIRKKOON**

Seurakuntaneuvosto kutsuttiin la 14.5. taitelijan ateljeehen katsomaan taide-teoksen luonnoksia. Taitelija on tehnyt työstään arvion, joka on 27 000 €.

Anja Yli-Viikari on ollut yhteydessä LounaPlussaan, joka on sillä kannalla, että se voi rahoittaa teoksesta 70 %:n osuuden (18 900 €).

Omarahoitusosuudeksi jäisi 8 100 €. Kirkkoherra on ollut yhteydessä Matti Rautionmaahan, joka on luvannut, että kysyy Humppilan yrittäjiltä, minkä verran nämä voivat osallistua lahjoituksen tekemiseen.

On myös mietitty, voisiko seurakunta perustaa keräyksen kirkon taideteoksen hankkimista varten.

Olennaista on, antaako seurakuntaneuvosto luvan lähteä toteuttamaan taide-projektia. LounaPlussalta ei voida hakea avustusta ilman sen lupaa ja avustus-hakemus on tehtävä kesäkuun alussa.

**ESITYS:** Kirkkoherra kannattaa taideteoksen toteuttamista. Seurakunnalla on vuoden 2022 aikana vielä mahdollista hakea tukea ja sponsoreita eri tahoilta. Tärkeintä on, että seurakunta saisi LounaPlussan rahoituksen. Jos suunnitelma ei jostain syystä toteutuisi, niin silloin hanke vain raukeaisi. Liukko-Sundströmin teos antaisi juhlavan lisän Humppilan kirkon kauneuteen.

**LAVA** (KJ 23 LUKU 3§)**:** Päätöksellä on välillinen vaikutus lapsiin ja nuoriin.

**PÄÄTÖS: Neuvosto hyväksyy taideteoksen hankinnan valmistelun ehdolli-sena siten, että avustushakemus tehdään LounaPlussalle taiteilijan ilmoit-taman 27 000 euron verollisen hinnan mukaan. Jos LounaPlussa myöntää 70 % avustuksen hankkeelle kesäkuun kokouksessaan, seurakunta on valmis vahvistamaan tilauksen. Tämä saatetaan taiteilijalle tiedoksi. Ennen tilausta taiteilijalle mahdollisesti syntyneitä kuluja seurakunta ei korvaa.**

**Omarahoitusosuuteen ei ole talousarviossa varattu määrärahoja, joten neuvosto edellyttää, että myös loppurahoitus saadaan tukina ja avustuk-sina ulkopuolisilta. Loppurahoituksen rakenne tulee selvitettäväksi LounaPlussan päätöksen jälkeen.**

**Neuvosto 24.8.22/kokous 6.22**

LounaPlussa piti 10.8. kokouksen ja päätti, että se lähtee tukemaan Humppilan seurakunnan taidehankintaa 70 prosentin osuudella. Edelleen seurakunnan vastuulle jää 30 prosentin omavastuuosuuden hankkiminen. (Liite 2.)

Seurakuntaneuvoston nimeämä työryhmä kokoontui 16.8. kartoittamaan mahdollisia tukijoita ja avustajia. Myös esillä oli poliisilta haettavan keräysluvan hankkiminen loppusumman keräämistä varten. Tarkoitus on kerätä loppu-vuoden aikana puuttuva summa. Työryhmä esittää myös, että taideprojektista kerrotaan lehdistölle. Julkisuus on monesti tehokas keino hyvän asian tunnetuksi tekemiseen.

**ESITYS: Seurakuntaneuvosto antaa työryhmälle valtuudet jatkaa lahjoit-tajien etsimistä ja keräysluvan hakemista poliisilta mahd. pian.**

**LAVA** (KJ 23 LUKU 3 §)**:** Päätöksellä ei ole vaikutusta lapsiin ja nuoriin.

Keräyslupa on kokouspäivänä haussa.

**PÄÄTÖS: Esityksen mukaan. Neuvosto ei vielä vahvista tilausta.**

**83 § KIRKON ULKOPUOLEN PUUOSIEN KORJAAMINEN**

Humppilan kirkon ulkopuolella ulko-ovien yläpuolella olevat puukehikot alkavat olla kuluneita ja lahonneita. Riski kasvaa, että niiden rakenteet pettävät tulevina vuosina. Sen vuoksi on syytä, että vuoden 2023 määrärahoihin varataan raha puukehikoiden korjaamiseen.

**ESITYS: Kirkkoherra ehdottaa, että vuoden 2023 määrärahoihin varataan raha puukehikoiden korjaamiseen.**

**LAVA** (KJ 23 LUKU 3 §)**:** Päätöksellä ei ole vaikutusta lapsiin ja nuoriin.

**PÄÄTÖS: Esityksen mukaan. samalla selvitetään muut kirkon ulkopuolen korjaustarpeet.**

**84 § SÄHKÖN HINNANNOUSUN VAIKUTUS SEURAKUNNAN KIINTEISTÖJEN LÄMMITTÄMISEEN**

Vuoden 2022 aikana ovat sähköjen hinnat nousseet Suomessa nelin- tai jopa viisinkertaisiksi aikaisempiin hintoihin verrattuna. Humppilan seurakunnan nykyinen sähkösopimus on voimassa vuoden 2022 loppuun saakka.

Kohonneet sähkönhinnat iskevät erittäin suuren loven seurakunnan budjettiin. Sen tähden on syytä miettiä, millä sähkönkulutusta saisi pienennettyä.

Käytännössä paras vaihtoehto on kiinteistöjen keskilämpötilojen laskeminen. Erityisesti kirkon lämmityksen laskeminen arkipäivinä olisi perusteltu ratkaisu. Viikonlopun tilaisuuksia varten sitä voisi tarpeen mukaan nostaa. Samoin muutamankin asteen lämpötilan laskeminen toisi seurakuntatalolla ja vanhassa virastossa lisäsäästöjä.

**ESITYS: Kirkkoherra ehdottaa, että kiinteistöjen lämmitystä lasketaan vuoden 2023 alusta.**

**LAVA** (KJ 23 LUKU 3 §)**:** Päätöksellä on välillinen vaikutus lapsiin ja nuoriin.

**PÄÄTÖS: Neuvosto päättää, että kirkon ja seurakuntatalon sisälämpötila kaksi astetta matalammaksi. Seurataan sähkön hinnan kehitystä ja palataan syksyllä asiaan.**

**85 § HUMPPILAN JA YPÄJÄN SEURAKUNTIEN VÄLINEN YHTEISTYÖ**

Loppukeväästä 2022 Humppilan vs. kirkkoherra Kukka-Maaria Salmiovirta oli yhteydessä Ilkka Wiioon. Hän kertoi, että Ypäjän seurakunnalla olisi haluk-kuutta ja mahdollisuuksia auttaa Humppilaa ainakin viraston hoitamisessa, erityisesti päivystysten osalta. Samoin lapsi ja nuorisotyössä Ypäjän nuoriso-ohjaaja olisi kovin halukas auttamaan.

Alkukesässä Humppilassa oli kiire uusien nettisivujen luomisen kanssa ja asia jäi. Samoin työntekijöiden lomat estivät asian suunnittelun. Kesän jälkeen tilanne on se, että Kukka-Maaria lopettaa Ypäjällä elokuun loppuun. Uusi kirkkoherra ei vielä ole tiedossa. Myös nuorisonohjaaja on lähikuukausina jäämässä pois töistä perhetilanteen vuoksi.

Kirkkoherra Wiioon on kapitulista oltu yhteydessä tilanteen vuoksi ja kehotettu selvittämään yhteistyön mahdollisuuksia. Molemmilla seurakunnilla on paljon haasteita ja yhteistyön mahdollisuutta ei kannata sulkea pois, varsinkin kun työntekijävaihdoksia on tulossa.

On tarpeen käydä palaveri, jossa Humppilan ja Ypäjän viranhaltijat ja johtavat luottamushenkilöt tapaisivat toisensa, mutta varmaan on syytä odottaa, että Ypäjälle saadaan kirkkoherra, ennen kuin asiassa edetään.

**ESITYS: Humppilan ja Ypäjän viranhaltijat ja johtavat luottamushenkilöt tapaavat toisensa mahd. pian, kunhan Ypäjän tilanne saadaan selkiytettyä**

**LAVA** (KJ 23 LUKU 3 §)**:** Päätöksellä on välillinen vaikutus lapsiin ja nuoriin.

**PÄÄTÖS: Esityksen mukaan.**

**86 § HEIKKI NIINISEN VALITUS JAANA VALTOSEN MUISTIOSTA**

Heikki Niininen on valittanut seurakuntaneuvoston päätöksestä 27 § 2/22. Hän vaatii kyseisen muistion julkaisemista edelleen. (Liite 3.)

Kyseessä on tapahtumakuvaus kyseisen illan tapahtumista. Kyseessä ei ole mikään julkinen asiakirja, jonka julkaisua voisi perustella avoimuusperiaatteella. Se on tarkoitettu vain taustamateriaaliksi ja sitä ei ole käytetty missään päätöksenteossa, eli muistion julkaisemisella ei ole mitään juridisia perusteita.

**ESITYS: Muistiota ei julkaista. Asia ei vaadi enempää toimenpiteitä.**

**LAVA** (KJ 23 LUKU 3 §)**:** Päätöksellä ei ole vaikutusta lapsiin ja nuoriin.

**PÄÄTÖS: Esityksen mukaan.**

**87 § HEIKKI NIINISEN VALITUS KANTTORILAN PUIDEN HAKKUUSTA**

Heikki Niininen on valittanut seurakuntaneuvoston päätöksestä 25 § 2/22. Hän vaatii Terhi Latvalaa ja Jorma Savolaista edelleen vastuuseen hakkuiden suorittamisesta ilman asianmukaista lupaa. (Liite 4.)

Niinisen vastineessa ei ole tullut esiin mitään olennaisesti uutta asiaa, mikä vaatisi asian jatkokäsittelyä.

Tyydymme toteamaan edellisen päätöksen loppuyhteenvedon. ”Sekä Latvala että Savolainen toimivat parhaan tietämyksensä valossa. Kyseessä ei ollut Niinisen väittämä tahallinen harhauttaminen, joten Niinisen vaatimus todetaan aiheettomaksi.”

**ESITYS: Vastine ei vaadi lisätoimenpiteitä.**

**LAVA** (KJ 23 LUKU 3 §)**:** Päätöksellä ei ole vaikutusta lapsiin ja nuoriin.

**PÄÄTÖS: Esityksen mukaan.**

**88 § HEIKKI NIINISEN VASTINE KESÄN 2020 HAUTAUSMAAN TÖIDEN HOITAMISESTA**

Heikki Niininen on valittanut seurakuntaneuvoston päätöksestä 23 § 2/22.

Niinisen mukaan työt on hoidettu huonosti, työntekijöiden tulisi pitää kirjaa työ-ajoistaan ja toimistaan ja heidän työtään tulisi seurata monitoreita, ovatko he hoitaneet tehtävänsä (Liite 5).

Valtuutettu Niininen puuttuu jatkuvasti asioihin, jotka ovat työnjohdollisia asioita. Hautausmaan työntekijöiden esimiehet hoitavat ja määrittelevät sen, miten työt hoidetaan, eivät luottamushenkilöt. Hautausmaasta vastaavat seurakunnan palkatut työntekijät, eivätkä seurakuntalaiset tai luottamus-henkilöt. Näillä ei ole valtuuksia lähteä hoitamaan hautausmaata oman mielensä mukaan, vaikka jokin hautausmaan asia tai alue ei heidän silmäänsä miellyttäisikään.

Talouspäällikkö antaa hautausmaan työntekijöille raamit, mitä kaikkea on hoidettava. Siihen ei tarvita jatkuvaa kirjanpitoa. ja työntekijöiden vahtiminen monitoreista ei kuulu terveelle työpaikalle, jossa ihmisiin luotetaan.

**ESITYS: Vastine ei vaadi lisätoimenpiteitä.**

**LAVA** (KJ 23 LUKU 3 §)**:** Päätöksellä ei ole vaikutusta lapsiin ja nuoriin.

**PÄÄTÖS: Esityksen mukaan.**

**89 § HEIKKI NIINISEN VASTINE SEURAKUNTATALON KATON KORJAAMISESTA**

Heikki Niininen on valittanut seurakuntaneuvoston päätöksestä 29 § 2/22.

Niininen vaatii edelleen Tommi Karjalaista ja Terhi Latvalaa vastuuseen ja korvaamaan seurakuntatalon katon korjaukseen liittyneet kulut. (Liite 6).

Niinisen vastineessa ei ole mitään lisätietoa, mikä vaatisi asian uudelleen-käsittelyä. Päätökset on aikanaan julkisesti seurakunnan hallinnossa käsitelty ja hyväksytty.

**ESITYS: Vastine ei vaadi lisätoimenpiteitä.**

**LAVA** (KJ 23 LUKU 3 §)**:** Päätöksellä ei ole vaikutusta lapsiin ja nuoriin.

**PÄÄTÖS: Esityksen mukaan.**

**90 § HEIKKI NIINISEN VASTINE SEURAKUNTATALON ILMASTOINNISTA**

Heikki Niininen on valittanut seurakuntaneuvoston päätöksestä 24 § 2/22.

koskien seurakuntatalon ilmastointia (Liite 7).

Kuten kohdassa 89 tyydymme toteamaan, että työntekijöiden toimintaan kuuluvat asiat ovat työnjohdollisia. Epäselvyyksissä kirkkoherra tai talous-päällikkö hoitavat asioiden selvittämisen työntekijöiden kanssa, eivät luottamushenkilöt. Asioista on aikaan keskusteltu ja ne on selvitetty. Asia ei enää vaadi lisätoimenpiteitä.

**ESITYS: Vastine ei vaadi lisätoimenpiteitä.**

**LAVA** (KJ 23 LUKU 3 §)**:** Päätöksellä ei ole vaikutusta lapsiin ja nuoriin.

**PÄÄTÖS: Esityksen mukaan.**

**91 § VIRANHALTIJAPÄÄTÖKSET**

 kirkkoherra:

5/2022 Salmiovirran toimituspalkkio

 talouspäällikkö:

6/2022 Seurakuntamestarin vuosiloma

7/2022 Hautausmaan kesätyöntekijän palkkaaminen
 8/2022 Lukkarin käyttöönotto
 9/2022 Trimmerin hankinta
 10/2022 Siistijän lisätyö
 11/2022 Seurakuntamestarin virkavapaa
 12/2022 Seurakuntamestarin vuosiloma
 13/2022 Kausityöntekijän lomapäivät
 14/2022 Seniorituolien hankinta seurakuntatalolle
 15/2022 Kausityöntekijän työvapaa
 16/2022 Kausityöntekijän lomapäivä
 17/2022 Siistijän vuosiloma
 18/2022 Kausityöntekijän työvapaa

**ESITYS: Merkitään tiedoksi kirkkoneuvostolle**

**PÄÄTÖS: Esityksen mukaan.**

**92 § ILMOITUSASIAT**

Lomalista, päivitetty 24.8.2022
Vuoden 2021 lomarahavapaat pidettävä kalenterivuoden 2022 loppuun mennessä (KirVESTES 108 § 4 mom.).

Lomavuoden vuosilomasta annettava lomakaudella vähintään 65 % (KirVESTES 96 § 1 mom.).

Hautausmaakatselmuksen ajankohta ke 31.8. klo 10 – 12.

 linkki kirkkohallituksen yleiskirjeisiin:

https://evl.fi/plus/paatoksenteko/kirkkohallitus/kirkkohallituksen-yleiskirjeet/yleiskirjeet-2022

linkki kirkon työmarkkinalaitoksen yleiskirjeisiin:

https://evl.fi/kirkontyomarkkinalaitos/ajankohtaista/yleiskirjeet

**93 § MUUTOKSENHAKUMENETTELY**

**ESITYS:** Puheenjohtaja antaa oikaisuvaatimusohjeet ja valitusosoituksen

pöytäkirjaan liitettävän liitteen mukaisesti.

Valituskelpoiset pykälät: 79, 80, 81, 83, 84.

Pykälien 86 – 90 valitusosoite on hallinto-oikeus.

 **PÄÄTÖS: Esityksen mukaan.**

**94 § KOKOUKSEN PÄÄTTÄMINEN**

**ESITYS**: Puheenjohtaja päättää kokouksen

 **PÄÄTÖS: Puheenjohtaja päätti kokouksen klo 20.44**

Seuraava kokous to 15.9. klo 18.